ལོ་ད་བར་ངས་རྡོ་རྗེ་ཤུགས་ལྡན་སྐོར་མ་བཤད་པ་ནི་ངས་རྫུན་བཤོད་པ་དང་ཞེད་སྣང་སྐྱེས་ནས་ཡིབ་པ་མ་ཡིན།གང་ཡིན་ཟེར་ན།དང་པོ་ནི།གསང་སྔགས་ཀྱི་བཅའ་ཁྲིམས་ལྟར་ན།ཁྱོད་རང་གིས་སོ་སོའི་ཡི་དམ་དང་སྲུང་མ་སོགས་ཀྱི་ཉམས་ལེན་ནི་གསང་བའི་སྒོ་ནས་བྱེད་དགོས་གསུངས།གཉིས་པ་ནི།ངའི་བླ་མས་གསང་བ་བྱེད་དགོས་གསུང་པ་དང་ལོ་གཅིག་ནང་ཐེངས་ཁ་ཤས་ཆོས་སྐྱོང་སྐུ་རྟེན་ལ་བཀའ་སློབ་ལུང་བསྟན་ཞུས་ཀྱིས་ཡོད།༧གོང་ས་མཆོག་གིས་གནས་ཆུང་ལ་སློབ་སྟོན་ཞུས་ཀྱིན་ཡོད་པ་བཞིན་ངས་ཡང་རྡོ་རྗེ་ཤུགས་ལྡན་ལ་སློབ་སྟོན་ཞུས་ཀྱིན་ཡོད།༧སྐྱབས་རྗེ་རྣམས་པ་གཉིས་ཀྱིའང་རྡོ་རྗེ་ཤུགས་ལྡན་ལ་སློབ་སྟོན་ཞུས་ཀྱིས་ཡོད་པས།ང་ཡང་དེ་ག་རང་རྗེས་སུ་འགྲོ་བ་ཡིན།སྒེར་གྱི་ཐོག་ནས་སློབ་སྟོན་ཞུས་དུས་ཕན་ཐོག་ཆེན་པོ་ཡང་བྱུང་སོང་།ལོ་ཉི་ཤུ་སྔོན་ནས་ད་ལྟའི་བར་ངས་སྐུ་རྟེན་མི་འདྲ་བ་༥རྒྱུད་ནས་རྡོ་རྗེ་ཤུགས་ལྡན་ལ་སློབ་སྟོན་ཞུས་མྱོང་།༧སྐྱབས་རྗེ་ཁྲི་བྱང་རིན་པོ་ཆེ་མཆོག་གིས་སྦྱོང་བརྡར་སྤྲོད་པའི་སྐུ་རྟེན་ལ་རྒྱུད་ནས་དུས་ནམ་ཡང་༧གོང་ས་མཆོག་ལ་སྐྱོན་བརྗོད་དང་ཁོང་གིས་ཤུགས་ལྡན་བཀའ་འགོག་བྱེད་པ་དེ་སྡུག་ཅག་ཡིན་པའི་སྐོར་ཚིག་གཅིག་ཀྱང་གསུངས་ཡོད་མ་རེེད།རྡོ་རྗེ་ཤུགས་ལྡན་གྱིས་དུས་ཀུན་ཏུ་ལམ་རིམ་སྐོར་དང་།བྱང་ཆུབ་ཀྱི་སེམས་སྐྱེས་སྟངས།བློ་སྦྱོང་སྟངས།ཞལ་འདོན།སོ་སོའི་བར་ཆད་ཟློག་སྟངས་སྐོར་གསུངས་གནང་གིན་ཡོད།ཤུགས་ཆེ་བ་བཟོད་པ་སྒོམ་སྟངས་སྐོར་སློབ་ཁྲིད་གནང་གིན་རེད།